MECH1905

[MECH1905] Buildings for Contemporary Living
Semester of Enrollment:2014 Fall

Instructor: Moses Ng

Grade: 好grade

Comments:

呢一課雖然叫Buildings,但入面好多chapters都同Building冇咩關係,例如transportation,renewable energy,use of electricity,recycling,可以話係大包圍.

Mid-term 同 final format 差唔多,都係40%短答題,60%計算題,不過final 佔總分多mid-term 一倍,所以final題目數係mid-term兩倍.

短答題方面,每題都係'list 5 different...',例如'List 5 different water purification processes.',答5樣野就夠.(不過final有條題目係'State the 5 steps of ozone depletion.',我冇溫過...).有23個chapters要背,每個chapter 50slides,只要揀有起碼5個points嘅野背就得.

計算題係取材自assignments d 題目,mid-term,final 嘅計算題同Assignments嘅題目極相似,所以Assignments係十分重要,唔識做先問人.

Homework assignments唔算難,基本加減乘除同用公式,有讀過physics就唔難計.

Moses 上堂係照powerpoint講,所以比較悶,而且lmes有得睇返notes(上堂前會upload),所以每堂人數大約30-40人(成個course有141人),最多人係第一堂同最尾嗰堂.

至於grade我唔清楚,因為final冇得睇分,我mid/term 80/100 assignment 5份分別係15,16,18,20,20(20滿分) final估計短答7成,計算題8成,最後有A.

如果你唔怕背野+有physics底,不妨考慮MECH1905做S&T common core.

Grading: (% of each part, e.g. assignments/midterm/final/lab/....)

Homework Assignments 10 %

Mid-term Examination 30 %

Final Examination 60 %